**HOVEDUTSKRIFT**

**Salangen Menighets/fellesråd**

Torsdag 18.4.2023 ble det avholdt møte i Salangen Menighets/fellesråd.

Møtested: Menighetssalen i Salangen kirke

**Som medlemmer møtte:**

Andreas Bay

Torbjørn Paulsen

Trine Dahlberg Torgersen

Marthe Mariell Ratkje

Agnar Magne Fossbakk – 1 vara

Turid Lomås Hauglid – 2 vara

Spr Grete Glemmestad

Terje Bertheussen – kommunens vara representant

**Forfall:**

Ann Kristin Bakkemo

Inger Strand

Jimmy Treland – kommunens representant

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 10/24 Godkjenning av innkalling og saksliste**

Ekstra referat/hilsen fra kirkeverge, og et ekstra referat fra Grete. Begge legges frem under referatsaker.

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 11/24 Godkjenning av protokoll fra Menighets/Fellesrådsmøte 13.2.24**

**Vedtak:**

Protokollen fra Menighets/fellesrådsmøte den 13.2.24 godkjennes. **Enst.**

**Sak 12/24 Referater**

1. AU hadde møte 8.4.24. Tilstede Andreas Bay, Ann Kristin Bakkemo og Tonje Østvik. Sakene til dagens møte ble gjennomgått og det ble laget forslag til vedtak på alle sakene bortsett fra MR Sak 18/24 som kom etter AU møtet.

1. Høring – utkast til forskrift om tilskudd til kulturhistorisk verdifulle kirkebygg.

Høringsfristen er 8.april.

Ny forskrift som skal regulere hvordan statens tilskudd til kulturhistoriske verdifulle kirkebygg skal innrettes.Bevaringsstrategien for kulturhistorisk verdifulle kirkebygg ble lansert 21. februar 2024. Det er denne som ligger til grunn for innretningen av forskriften og bestemmelsene her, og som angir nærmere begrunnelse for forslagene til bestemmelser. Det vises derfor til denne.

[Bevaringsstrategi for kulturhistorisk verdifulle kirkebygg - regjeringen.no](https://www.regjeringen.no/no/dokumenter/bevaringsstrategi-for-kulturhistorisk-verdifulle-kirkebygg/id3026087/)

1. Høring - Barne- og familiedepartementet sender på høring et forskriftsutkast som skal legge det rettslige grunnlaget for tjenesten Digital gravferdsmelding.

Departementet foreslår i tillegg å endre periodiseringsreglene for fellesrådenes festeinntekter.

Digital gravferdsmelding skal gjøre det enklere å ta praktiske valg i forbindelse med en gravferd.

Høringa er åpen, og alle kan sende svar. Høringssvar er som hovedregel offentlige og vil bli publisert. Høringsfrist 21. mai 2024.

Link til forskrift om digital gravferdsmelding:

<https://www.regjeringen.no/no/aktuelt/horing-av-forslag-til-forskrift-om-digital-gravferdsmelding/id3030105/>

4. Ekstra referat – Hilsen fra kirkemøtet «Sammen for kirkens fremtid»

Hilsen fra Kirkemøtet 2024 til frivillige, ansatte og folkevalgte i Den norske kirke

«Gud er trofast, han som har kalt dere til fellesskap med sin Sønn, Jesus Kristus, vår Herre.» (1 Kor 1,9)

Frivillige, folkevalgte, ungdomsråd og ansatte - tusen takk! Kirken er der livet leves, sammen skaper vi mer himmel på jord.

I en tid med store endringer, er ikke kirken lenger et selvsagt valg for alle. Men forandring skaper nye muligheter. Vi må se vår egen tid i øynene og ikke slå blikket ned, men be om klarsyn og frimodighet til å dele vår tro og vårt håp.

Den norske kirke er en levende og bred folkekirke. Vi er nesten 80 000 frivillige, 8 000 ansatte, rundt 12 000 folkevalgte og 3,5 millioner medlemmer. I en så omfattende bevegelse er troen mangfoldig og meningene mange. Men når vi åpner oss for hverandre, vokser fellesskapet.

11.-14. april har representanter fra alle landets bispedømmer vært samlet til Kirkemøte i Trondheim. Viktige saker har vært sannhets- og forsoningskommisjonens rapport, ny liturgi for askeonsdag og overordnet plan for kirkelig undervisning og læring. Vi har også valgt nye sentralkirkelige råd med rådsledere. Vårt mål er å støtte og styrke arbeidet vi gjør som kirke i lokalsamfunnet. Vi er glade for å jobbe sammen for å utvikle vår felles kirke!

Gudstjenestelivet, fellesskapet og møter med enkeltmennesker bygger kirkens fremtid. Vi står sammen i bønn og forventning.

Takk!

"Og Guds fred, som overgår all forstand, skal bevare deres hjerter og tanker i Kristus Jesus." (Fil 4,7)

5.Biblelen til alle. Ungdom i oppdrag kommer til Salangen til høsten for å dele ut bibler til alle husstander i Salangen. Til dette har de bedt om hjelp fra menigheten til å stille med biler, slik at de kan nå ut til de som bor utenfor sentrum.

Kanskje kan vi ha en samling i etterkant og snakke om bibelen, det må vi komme tilbake til.

For mer informasjon, se her: https://no.uioborgen.no/bible-to-all

Det settes opp som egen sak på et senere møte.

**Vedtak:**

De fremlagte referatene tas til orientering. **Enst.**

**FR Sak 13/24 Budsjett 2024 – revidering**

**Forslag til vedtak:**

Salangen menighets/fellesråd godkjenner det fremlagte reviderte budsjettet for 2024.

Viktig presisering, det var ikke ekstratilskudd som ble gitt, men det var den økonomiske rammen som ble økt. Økning av tilskudd ble gitt av politikerne, og pengen bør brukes til det som det var søkt om, og ikke til vedlikehold.

Nytt forslag til justering for å få budsjettet i balanse:

* Kirkevergestillingen økes ikke, lønnskostnadene reduserer med kr 264 000,-
* Pensjonskonstandene økes med kr 50 000,-
* Strømkostnadene økes med kr 45 000,-
* Resten settes til ubundne lønnsmidler kr 51 500,-

**Vedtak:**

Salangen menighets/fellesråd godkjenner det fremlagte reviderte budsjettet for 2024 med den endringen som fremkom på møtet. **Enst.**

**FR Sak 14/24 Årsregnskap 2023**

**Vedtak:**

1. Salangen menighets/fellesråd godkjenner det fremlagte årsregnskapet for 2023.
2. Underskuddet på kr 89 303,- dekkes av disposisjonsfondet. **Enst.**

**FR Sak 15/24 Teleslynge**

**Forslag til vedtak:**

1. Det kjøpes inn 12 stk bærbar teleslynge via Lydproduksjon i Tromsø til kr 51 540,- eks mva
2. Kjøpet finansieres av gaver kr 20 000,- og resten kr 31 540,- fra disposisjonsfond.

Nytt moment til saken:

Vi er anbefalt å sitte litt stille i båten. Det vil komme ny teknologi på teleslynge, og vi bør vente til denne teknologien kommer.

**Nytt forslag til vedtak:**

Saken utsettes til neste møte. I mellomtiden undersøkes tidsperspektivet for når ny teknologi kommer på markedet.

Sjekk med lydproduksjon hvor mange vi evt kan få for kr 20 000,- som er kommet inn i gaver. Undersøk med giverne hva de tenker om å midlertidig kun kjøpe inn noen få. **Enst.**

**FR Sak 16/23 Vårdugnad på gravlundene**

**Vedtak:**

1. Vårdugnad på Salangen gravlund avholdes mandag 6.mai kl 10 - 20. Det serveres enkel varm mat kl 16.
2. Vårdugnaden på Elvenes gravlund gjennomføres senere. **Enst.**

Kommunens representant forlot møtet etter denne saken.

**MR Sak 17/24 Årsmelding 2023**

**Forslag til vedtak:**

1. Salangen menighetsrådet godkjenner menighetens årsmelding for 2023.
2. Salangen menighet avholder menighetens årsmøte etter gudstjenesten søndag 28.april kl 18.00

Tilføyelser til årsmeldingen:

Punkt 5 Bygg og anlegg

Salangen kirke – Høsten 2023 ble det innstallert 2 varmepumper i kirkerommet og 1 i menighetssalen. I samråd med kommunen ble Plan Evo engasjert til å prosjektere varmepumpe luft til luft. Det var en forhåpning om at innstallering av varmepumpe ville redusere strømforbruket, men slik har det foreløpig ikke vært. Men komforttemperaturen inne har blitt bedre etter at vi fikk varmepumpe. På kaldere dager må varmepumpen suppleres med eksisterende el varme.

Salangen gravlund – Veien på kirkegården ble gruset, det ble montert en ny vannpost og noen gjerdestolper ble reparert. Vi fikk tilskudd fra samfunnsløftet og hadde hele 3 sommervikarer ansatt på kirkegården. Det førte til at kirkegården var pen og velstelt gjennom hele sommerene, og det ble også tid til annet forefallende arbeid utover gressklipping.

**Vedtak:**

1. Salangen menighetsrådet godkjenner menighetens årsmelding for 2023 med de endringer som fremkom på møtet.
2. Salangen menighet avholder menighetens årsmøte etter gudstjenesten søndag 28.april kl 18.00 **Enst.**

**MR Sak 18/24 Gullkonfirmanter**

Menighetsrådet vil ta initiativ til å invitere gullkonfirmanten til gudstjenesten. Dette tas opp som egen sak på et møte i høst. Sammen vil menighetsrådet «leke detektiver» for å spore opp gullkonfirmantene.

Møte slutt 20.22

Tonje Østvik kirkeverge/daglig leder